Van der Merwe het vanjaar sy debuut vir Steinhoff Maties gemaak. Hy speel ook vir die Westelike Provinsie se o.21-span nadat hy verlede jaar deel van die Westelike Provinsie Rugby Instituut gebaseer by die Stellenbosch Akademie vir Sport was. Van der Merwe het reeds verlede jaar begin om Sportwetenskap aan die US te swot.
Dit was omtrent ‘n besige jaar vir die Huis Neethling-inwoner. Ná hy sy debuut vir Maties in die Varsitybeker-reeks gemaak het, is hy ook gekies vir die Junior Springbokke. Ofskoon die Suid-Afrikaanse o.20-span nie die beste Junior Wêreld Kampioenskapstoernooi gehad het nie, was dit vir Van der Merwe niks minder nie as baie suksesvol. Hy het nie net een van die beste drieë in die toernooi gedruk nie, maar is ook een van net twee Suid-Afrikaners wat in die toernooi se Droomspan ingesluit is. Die ander speler wat Curwin Bosch.
Van der Merwe het vanjaar grotendeels vir die WP o.21-span gespeel, maar het ook sy debuut vir die WP senior span gemaak in die Curriebeker-reeks se kwalifiserende fase.
Saam met sy Maties-debuut was sy Junior Springbok ervaring die ander hoogtepunt van 2016 vir die blitsige vleuel. “Dit was nie die beste toernooi vir die span nie, maar ek het ongelooflik baie ervaar en geleer. Dit was ‘n trotste oomblik.”